„Vilniaus vandenys“ suteikia galimybę už paslaugas atsiskaityti išsimokėtinai, pasirašant vartojimo kredito sutartį

„Vilniaus vandenys“ bendradarbiauja su „SB lizingas“ ir siūlo už paslaugas atsiskaityti pasinaudojus vartojimo kreditu. Jums tereikia gavus sąskaitą už atliktas paslaugas atvykti į „Vilniaus vandenų“ Klientų aptarnavimo skyrių ir sudaryti vartojimo kredito sutartį.

Siūlome tokias jo sąlygas:

* maksimali kredito suma – 10000 Eur su PVM
* išsimokėjimo terminas – iki 60 mėn.
* sutarties mokestis – 0 %
* mėnesinis administravimo mokestis – 0 %
* bendra vartojimo kredito kainos metinė norma – 10 % (jokie kiti papildomi mokesčiai nėra taikomi)

Vartojimo kreditą gali gauti bet kuris asmuo, kuris sutinka apmokėti už suteiktas paslaugas. Tai nebūtinai turi būti tas pats asmuo, kuriam buvo suteikta paslauga. Kreditas suteikiamas ne didesnei sumai, nei sąskaita už suteiktas paslaugas. Pasirašius vartojimo kredito sutartį, lėšos išmokamos ne klientui, o pervedamos į UAB „Vilniaus vandenys“ sąskaitą.

Klientui planuojant pasinaudoti vartojimo kredito paslauga

Klientai, planuojantys pasinaudoti vartojimo kredito paslauga, t. y. už paslaugas mokėti dalimis, gali dar neužsakę paslaugos atlikti kreditingumo įvertinimą ir sužinoti savo skolinimosi galimybes: maksimalią prieinamą kredito sumą, siūlomus kredito terminus bei matyti, kokios būtų kredito grąžinimo įmokos.

Klientui atvykus į „Vilniaus vandenų“ Klientų aptarnavimo skyrių, darbuotojai pakonsultuos ir suteiks visą informaciją. Su savimi reikia turėti galiojančius asmens dokumentus – pasą, asmens tapatybės kortelę arba leidimą nuolat gyventi Lietuvos Respublikoje.

Svarbu žinoti, kad galimybė pasinaudoti vartojimo kreditu yra vertinama esamuoju laiku. Jei po pirminės konsultacijos klientas grįš sudaryti sutarties, įvertinimas bus atliekamas pakartotinai, nes gali būti pasikeitusių aplinkybių (pvz. pasikeitė kliento pajamos, paimtas vartojimo kreditas kitoje įstaigoje kitai paslaugai, buvo įsigyta kažkokių prekių, pasirašant lizingo sutartį, ir pan.).

Klientui nusprendus pasinaudoti vartojimo kredito paslauga

Nusprendus pasinaudoti galimybe už paslaugas atsiskaityti dalimis pasirašant Vartojimo kredito sutartį, klientui reikia gavus sąskaitą už atliktas paslaugas atvykti į „Vilniaus vandenų“ Klientų aptarnavimo skyrių, turėti su savimi galiojančius asmens dokumentus – pasą, asmens tapatybės kortelę arba leidimą nuolat gyventi Lietuvos Respublikoje.

Klientų aptarnavimo skyriaus darbuotojai atliks kreditingumo vertinimą „SB lizingas“ sistemoje ir jei nustatoma, kad:

1. nepakanka pajamų\* gauti vartojimo kreditą – sutartis nesudaroma.
2. nepakanka pajamų\* gauti vartojimo kreditą visai sumai – klientas trūkstamą sumą gali pervesti į „Vilniaus vandenų“ sąskaitą ir su pavedimo kopija bei sąskaita faktūra kreiptis pakartotinai, kad likusiai sumai būtų sudaryta vartojimo kredito sutartis.

Pavyzdys. Sąskaita faktūra už darbus yra 4500 Eur. Įvertinus kreditingumą, galima suteikti tik 4000 Eur. Tokiu atveju, klientas padaro 500 Eur pavedimą į „Vilniaus vandenų“ sąskaitą ir sugrįžta sudaryti vartojimo kredito sutarties likusiai 4000 Eur sumai.

1. pakanka pajamų gauti kreditą – sudaroma sutartis.

*\* Jei klientas gyvena santuokoje, siūlome kreiptis su sutuoktiniu. Tai padidina galimybes gauti vartojimo kreditą, nes bus*

*tikrinamos abiejų sutuoktinių pajamos (turi turėti galiojančius dokumentus).*

Po vartojimo kredito sutarties pasirašymo, kilus klausimų dėl vartojimo kredito sutarties sąlygų ar mokėjimų terminų, klientas turėtų kreiptis į „SB lizingas“ Klientų aptarnavimo centrą.